**ג'רום לאון "ג'רי" ברוקהיימר** (באנגלית: **Jerome Leon "Jerry" Bruckheimer**; נולד ב-21 בספטמבר 1943) הוא מפיק קולנוע וטלוויזיה יהודי אמריקאי זוכה עשרה פרסי אמי. הפיק למעלה מ-50 סרטים, אחראי על להיטי קולנוע גדולים, בהם: "ארמגדון", "בלאק הוק דאון", "פרל הארבור", "הפריצה לאלקטרז", "אהבה בשחקים", "פלאשדאנס", טרילוגיית "השוטר מבברלי הילס", סדרת סרטי "שודדי הקאריביים" ו"אוצר לאומי".

קורות חיים
----------

ברוקהיימר נולד בדטרויט, מישיגן לזוג מהגרים מיוצאי יהדות גרמניה. למד ב"תיכון מאמפורד" לפני שעבר ללמוד באוניברסיטת אריזונה, את לימודיו באוניברסיטה סיים עם תואר בפסיכולוגיה. במקביל התעניין בתחום הצילום, ולאחר שסיים את לימודיו עבד בתחום הפרסום בדטרויט ובניו יורק, והפיק מספר פרסומות שהובילו אותו לעבור ללוס אנג'לס למטרת הפקת סרטי קולנוע.

ברוקהיימר נישא פעמיים, נישואיו הראשונים היו לבוני ברוקהיימר. כיום הוא מתגורר בלוס אנג'לס עם אשתו השנייה, הסופרת לינדה ברוקהיימר. לברוקהיימר יש בת חורגת בשם אלכסנדרה.

חברת ההפקה שבבעלותו ממוקמת בעיר סנטה מוניקה.

תחילת הדרך בהוליווד
-------------------

הסרט הראשון אותו הפיק ברוקהיימר בתחילת שנות ה-70 היה מותחן הפשע "היי שלום אהובתי". בתחילת שנות ה-80 הפיק את "ג'יגולו אמריקאי" ו"קללת אנשי החתול" בהן עבד עם פול שרדר. כן הפיק את "גנב" ואת "פלאשדאנס", להיטו הראשון של ברוקהיימר אשר גרף למעלה מ-200 מיליון דולר ברחבי העולם; בסרט הזה החל לשתף פעולה עם מפיק הקולנוע דון סימפסון.

בשנת 1984 הפיק את קומדיית הפשע "השוטר מבברלי הילס", הסרט הראשון גרף למעלה מ-300 מיליון דולר והביא להפקת שני סרטי המשך, שגרפו למעלה מ-400 מיליון דולר.
לאחר מכן הפיק שני סרטים בכיכובו של טום קרוז ובבימויו של טוני סקוט, "ימי הרעם" ו"אהבה בשחקים", שני הסרטים היו שוברי קופות וקיבלו מועמדויות לפרס אוסקר.

אחרי ארבע שנות הפסקה חזר עם שוברי הקופות "סיכון מחושב" ו"כוננות מיידית", סרט שלישי בו עבד עם טוני סקוט שהיה מועמד לשלושה פרסי אוסקר. 
בשנת 1995 שיתף ברוקהיימר פעולה עם במאי קליפי מוזיקה מייקל ביי בסרט הפעולה "בחורים רעים" בכיכובם של ויל סמית ומרטין לורנס; בשנת 2003 יצרו השניים סרט המשך שהצליח בקופות. 

בשנה שלאחר מכן נפטר דון סימפסון, האדם הקרוב ביותר אל ברוקהיימר במהלך שנותיו הראשונות בהוליווד ובהצלחותיו. השניים עבדו ביחד על 11 סרטים, הפרויקט המשותף האחרון שלהם היה "הפריצה לאלקטרז", השני מבית היוצר של מייקל ביי; ברוקהיימר הקדיש את הסרט לזכרו של סימפסון.

סרטו הרביעי עם טוני סקוט היה מותחן הריגול "אויב המדינה", בנוסף הפיק ברוקהיימר את מותחן האקשן של סיימון ווסט "קון אייר".

ההפקות הגדולות
--------------

בשנת 1998 הפיק ביחד עם מייקל ביי את סרט האסונות "ארמגדון", לסרט קיבל ברוקהיימר תקציב של 145 מיליון דולר והתוצאה הייתה להיט הקופות הגדול ביותר של שנת 1998, שהכניס למעלה מ-500 מיליון דולר וקיבל ארבע מועמדויות לאוסקר.
בשנת 2000 הפיק את דרמת הספורט "לזכור את הטיטאנים", מותחן הפשע "עקיצה ב-60 שניות" ועם הדרמה המוזיקלית "חופשיות על הבר".

בשנת 2001 חבר למייקל ביי בפעם הרביעית כדי להפיק את דרמת המלחמה הרומנטית "פרל הארבור" אשר מספרת על הרקע למתקפה על פרל הארבור בנמל צי ארצות הברית שבהוואי ועל מתקפת הפתע היפנית עצמה; הסרט גרף בקופות למעלה מ-450 מיליון דולר וקיבל 4 מועמדויות אוסקר, מהן זכה בפרס אחד.

עבודתו הבאה הייתה בדרמת המלחמה "בלאק הוק דאון", שיצר ביחד עם סר רידלי סקוט לצורך עשיית הסרט שמבוסס על קרב מוגדישו, נסעו ברוקהיימר וצוותו לרבאט במטרה להתאים את צילומי הסרט לאותה תקופה בסומליה. הסרט הצליח בקופות וזכה בשני פרסי אוסקר.

הפרויקט הבא של ברוקהיימר היה "שודדי הקאריביים: קללת הפנינה השחורה", שהכניס למעלה מ-650 מיליון דולר וקיבל חמש מועמדויות לאוסקר. את סט הצילומים בחרו ברוקהיימר וגור ורבינסקי למקם באי סנט וינסנט שבאיים הקאריביים.
סרט ההמשך "שודדי הקאריביים: תיבה של איש מת" הוא הסרט המכניס ביותר שהפיק (למעלה ממיליארד דולר) והיחיד בסדרה שזכה בפרס אוסקר. החלק השלישי, "שודדי הקאריביים: סוף העולם" הופק בסכום שיא של 300 מיליון דולר, הסכום הגדול ביותר שהוקצה לברוקהיימר, והכניס 960 מיליון דולר.

ב-2004 הפיק את מותחן ההרפתקאות "אוצר לאומי". הצלחת הסרט הובילה לסרט המשך שיצא ב-2007. סך ההכנסות משני הסרטים עומד על כ-800 מיליון דולר.

סרטים נוספים בהפקתו היו: "ורוניקה גארין", "המלך ארתור", "דז'ה וו", "קנגורו ג'ק", "דרך התהילה" ו"כוח ג'י", סרט האנימציה הראשון בהפקתו של ברוקהיימר.

ב-2010 הפיק את "הנסיך הפרסי: חולות הזמן" ואת סרט הפנטזיה "שוליית המכשף". 

בשנת 2022 לקח חלק בהפקת הסרט "אהבה בשחקים: מאווריק", סיקוול לסרט המצליח משנת 1986 "אהבה בשחקים". באותה שנה הפיק את הסרט "*מפקדה סודית"* בכיכובו של אוון וילסון, והחל להפיק את את הסדרה "אוצר לאומי: קצה ההיסטוריה" ברשת דיסני+. 

בשנת 2024 הפיק את סרטו של גיא ריצ'י "היחידה ללוחמה לא ג'נטלמנית".

הפקות טלוויזיוניות
------------------

ברוקהיימר התחיל את הקריירה שלו בהפקת פרסומות של מותגים כלל עולמיים, בהם "פפסי".
בשנת 1997 החל להפיק במקביל לסרטים גם סדרות טלוויזיה, ביניהן "כוח מיוחד", "ללא עקבות" ו"פשע מן העבר". הסדרה המצליחה ביותר בהפקתו הייתה סדרת המשטרה "CSI", שזיכתה אותו בשתי מועמדויות לפרס אמי.
בשנת 2001 הפיק את סדרת הריאליטי המצליחה "המירוץ למיליון", אותה הוא עדיין ממשיך להפיק, ובעבורה זכה עד כה בעשרה פרסי אמי. נכון להיום הוא משמש כמפיק לסדרת הפשע-מותחן "מרדף", לסדרה "פרשיות סמויות" ולסדרה "לוציפר".

ספורט
-----

ברוקהיימר הוא אחד מבעלי סיאטל קראקן, קבוצת הוקי קרח מקצוענית בליגת ה-NHL.

קישורים חיצוניים
----------------

ויקישיתוף מדיה וקבצים בנושא **ג'רי ברוקהיימר** בוויקישיתוף
* 

* אתר האינטרנט הרשמי של ג'רי ברוקהיימר
* ג'רי ברוקהיימר, ברשת החברתית אקס (טוויטר)

* ג'רי ברוקהיימר, במסד הנתונים הקולנועיים IMDb (באנגלית)

* ג'רי ברוקהיימר, באתר AllMovie (באנגלית)

* ג'רי ברוקהיימר, באתר Box Office Mojo (באנגלית)

* ג'רי ברוקהיימר, במסד הנתונים הקולנועיים KinoPoisk (ברוסית)

* ג'רי ברוקהיימר, באתר MusicBrainz (באנגלית)

* ג'רי ברוקהיימר, באתר Discogs (באנגלית)
* ג'רי ברוקהיימר, באתר אנציקלופדיה בריטניקה (באנגלית)

| **שודדי הקאריביים** |
| --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |
| שונות | מתקן שעשועים • ג'רי ברוקהיימר • גור ורבינסקי • רוב מרשל |

| פרס על שם דייוויד או. סלזניק למפעל חיים בקולנוע |
| --- |
| 

|  |
| --- |
| האל רוץ' (1989) ‏•‏‏ סטנלי קריימר (1990) ‏•‏‏ פנדרו ס. ברמן (1991) ‏•‏‏ דייוויד בראון וריצ'רד ד' זאנק (1992) ‏•‏‏ שאול זאנץ (1993) ‏•‏‏ הווארד וו. קוך (1994) ‏•‏‏ ולטר מיריש (1995) ‏•‏‏ בילי ויילדר (1996) ‏•‏‏ קלינט איסטווד (1997) ‏•‏‏ סטיבן בוצ'קו (1998) ‏•‏‏ ג'רי ברוקהיימר (1999) ‏•‏‏ בריאן גרייזר (2000) ‏•‏‏ לורנס גורדון (2001) ‏•‏‏ רוברט אוונס (2002) ‏•‏‏ דינו דה-לורנטיס (2003) ‏•‏‏ לורה זיסקין (2004) ‏•‏‏ רוג'ר קורמן (2005) ‏•‏‏ דאגלס וויק ולוסי פישר (2006) ‏•‏‏ קתלין קנדי ופרנק מרשל (2007) ‏•‏‏ מייקל דאגלס (2008) ‏•‏‏ ג'ון לאסיטר (2009) ‏•‏‏ סקוט רודין (2010) ‏•‏‏ סטיבן ספילברג (2011) ‏•‏‏ אריק פלנר וטים בוואן (2012) ‏•‏‏ ברברה ברוקולי ומייקל וילסון (2013) ‏•‏‏ גייל אן הורד (2014) ‏•‏‏ דייוויד היימן (2015) ‏•‏‏ ארווין וינקלר (2016) ‏•‏‏ צ'ארלס רובן (2017) ‏•‏‏ קווין פייגי (2018) ‏•‏‏ דדה גרדנר, ג'רמי קליינר ובראד פיט (2019) ‏•‏‏ מרי פרנט (2021) |

 |

| פרס נורמן ליר למפעל חיים בטלוויזיה |
| --- |
| 

|  |
| --- |
| דייוויד ל. וולפר (1990) ‏•‏‏ גרנט טינקר (1991) ‏•‏‏ פרד דה קורדובה (1992) ‏•‏‏ דון יואיט (1993) ‏•‏‏ רוי האגינס (1994) ‏•‏‏ לאונרד גולדנסון (1995) ‏•‏‏ טד טרנר (1996) ‏•‏‏ אדגר שריק (1997) ‏•‏‏ גארי מרשל (1998) ‏•‏‏ ריי סטארק (1999) ‏•‏‏ אהרון ספלינג (2000) ‏•‏‏ דייוויד אי קלי (2001) ‏•‏‏ מרסי קרסי / קארין מנדבאך / טום וורנר (2002) ‏•‏‏ באד יורקין (2003) ‏•‏‏ לורן מייקלס (2004) ‏•‏‏ ג'ון וולס (2005) ‏•‏‏ נורמן ליר (2006) ‏•‏‏ ג'רי ברוקהיימר (2007) ‏•‏‏ דיק וולף (2008) ‏•‏‏ דייוויד צ'ייס (2009) ‏•‏‏ מארק ברנט (2010) ‏•‏‏ טום הנקס (2011) ‏•‏‏ דון מישר (2012) ‏•‏‏ ג'יי ג'יי אברהמס (2013) ‏•‏‏ צ'אק לורי (2014) ‏•‏‏ מארק גורדון (2015) ‏•‏‏ שונדה ריימס (2016) ‏•‏‏ ג'יימס ל. ברוקס (2017) ‏•‏‏ ראיין מרפי (2018) ‏•‏‏ איימי שרמן-פלדינו (2019) ‏•‏‏ מרתה קאופמן (2020) ‏•‏‏ גרג ברלנטי (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423859605171
* BNE: XX1296772
* CiNii: DA12133963
* GND: 1019953985
* ISNI: 0000 0001 0882 9065
* LCCN: no95054819
* MusicBrainz: 66cfbc1b-d4b6-46fb-acb4-17315454d76f
* NDL: 00857012
* NKC: xx0050602
* NLP: a0000001257529
* NTA: 297328816
* SNAC: w6766q92
* Trove: 1015739
* VIAF: 29119790
* WorldCat: lccn-no95054819

 |